नई दिल्लीः देश की सबसे जानीमानी दोपहिया वाहन निर्माता कंपनी हीरो मोटोकॉर्प जल्द ही अपनी खास बाइक Hero XF3R लॉन्च करने जा रही है. भारत के मध्यवर्ग के बीच गहरी पैठ बना चुकी हीरो मोटोकॉर्प अब बड़े और ज्यादा प्रीमियम इंजन पर अपना ध्यान लगा चुकी है. हीरो मोटोकॉर्प अपनी इस कॉन्सेप्ट बाइक को दो साल पहले 2016 में हुए ऑटो एक्सपो में डिस्प्ले कर चुकी है. 2016 में ऑटो एक्सपो में हीरो की इस बाइक ने इस सैगमेंट में लोगों का ध्यान अपनी तरफ खींचा था. कंपनी द्वारा इस बाइक में दमदार 300 CC तक का दमदार इंजन दिया जा सकता है. ये बाइक हीरो मोटोकॉर्प की फ्लैगशिप बाइक में से एक है. कंपनी ने इस बाइक को जल्द ही बाजार में उतारने का फैसला किया है. हीरो ने भारत में इस बाइक को पेटेंटे करवा लिया है और साथ ही इसका प्रॉडक्शन भी चालू कर दिया है.